မြန်မာနိုင်ငံ၏ အစိုးရဌာနဆိုင်ရာ ရာထူး အဆင့်များ

အစိုးရဝန်ထမ်းအားလုံးကို " နိုင်ငံ့ဝန်ထမ်း "ဟုခေါ်သည်။ အစိုးရဌာနများနှင့် အဖွဲ့အစည်းများကို " ဝန်ထမ်းအဖွဲ့အစည်း "ဟုခေါ်သည်။ ၎င်းတို့၏ အဆင့်များနှင့် ခန့်အပ်မှုများကို အမျိုးအစား နှစ်မျိုးဖြင့် အုပ်စုဖွဲ့ထားသည်-

 အရာထမ်း သို့မဟုတ် ပြန်တမ်းဝင်အရာရှိ -   ရာထူးတိုးခြင်းနှင့် ခန့်အပ်ခြင်းတို့ကို မြန်မာနိုင်ငံပြန်တမ်းတွင် မှတ်တမ်းတင်ထားသည်။
 အမှုထမ်း - ပြန်တမ်းဝင်အရာရှိများအောက် ရာထူး။

ဌာနဆိုင်ရာ ရာထူးအဆင့်အခေါ်အဝေါ်များမှာ ဌာနတစ်ခုနှင့်တစ်ခု မတူညီကြပေ။ လုပ်ငန်းများ၊ အင်တာပရိုက်များ၊ ကော်ပိုရေးရှင်းများ အစရှိသော တစ်နည်းအားဖြင့် ဝန်ဆောင်မှုပေးသည့် အစိုးရဌာနများတွင် အရာထမ်းရာထူးအဆင့်များမှာ လက်ထောက်မန်နေဂျာမှစပြီး ဦးဆောင်ညွှန်ကြားရေးမှူးအဆင့်ထိ ဖြစ်သည်။ ဦးစီးဌာနနှင့် ညွှန်ကြားမှုဦးစီးဌာနများ အစရှိသော တစ်နည်းအားဖြင့် မူဝါဒနှင့် ပေါ်လစီများ ထုတ်ပြန်ကြီးကြပ်ကွပ်ကဲသည့် အစိုးရဌာနများတွင် အရာထမ်းရာထူးအဆင့်များမှာ ဦးစီးအရာရှိမှစပြီး ညွှန်ကြားရေးမှူးချုပ်အဆင့်ထိ ဖြစ်သည်။ တက္ကသိုလ်များတွင် စာပေဆိုင်ရာ အဆင့်များဖြင့် ရာထူးသတ်မှတ်လေ့ရှိသည်။

ယျေဘုယျအားဖြင့် ဦးစီးအရာရှိ/ဒုတိယမန်နေဂျာအဆင့်မှာ မြို့နယ်ဌာနတာဝန်ခံ၊ ဘဏ်ခွဲတာဝန်ခံ၊ ဌာနစိတ်မှူး ဖြစ်သည်။ လက်ထောက်ညွှန်ကြား‌‌ရေးမှူး/မန်နေဂျာအဆင့်သည် ခရိုင်ဌာနတာဝန်ခံဖြစ်သည်။ ဒုတိယညွှန်ကြားရေးမှူး/လက်ထောက်အထွေထွေမန်‌နေဂျာအဆင့်မှာ တိုင်း/ပြည်နယ်ဒုတိယဌာနတာဝန်ခံ ဖြစ်ပြီး ညွှန်ကြားရေးမှူး/ဒုတိယအထွေထွေမန်နေဂျာမှာ တိုင်း/ပြည်နယ်ဌာနတာဝန်ခံ ဖြစ်သည်။

ဒုတိယညွှန်ကြားရေးမှူးချုပ်/အထွေထွေမန်နေဂျာအဆင့်သည် ဝန်ထမ်းအဖွဲ့အစည်းဒုတိယအကြီးအမှူးအဖြစ် ‌သော်လည်းကောင်း၊ ရုံးချုပ်တာဝန်ခံများအဖြစ် သော်လည်းကောင်း ဖြစ်ကြသည်။